**ΚΡΙΤΗΡΙΑ ΚΟΙΝΩΝΙΚΟΥ ΠΑΝΤΟΠΩΛΕΙΟΥ**

Δικαιούχοι του προγράμματος είναι οι μόνιμοι κάτοικοι του Δήμου Ζίτσας.   
Βασικό κριτήριο για την ένταξη, μεμονωμένων ατόμων ή οικογενειών, στους δικαιούχους των υπηρεσιών του Κοινωνικού Παντοπωλείου είναι η διαπίστωση της «απορίας», η οποία αποδεικνύεται από το εισόδημα σε συνδυασμό με την εξέταση και άλλων κοινωνικών κριτηρίων όπως η ανεργία, η οικογενειακή κατάσταση, η ασθένεια, η αναπηρία, οι συνθήκες στέγασης και διαβίωσης, καθώς και τυχόν άλλων ιδιαίτερων κοινωνικών προβλημάτων που αντιμετωπίζουν.

Τα οικονομικά κριτήρια για την συγκεκριμένη παροχή είναι τα εξής:

Α) Για μοναχικά άτομα το εισόδημα να μην υπερβαίνει το ποσό των 4.500 €.

Β) Για τα ζευγάρια ή τις οικογένειες το ανωτέρω ποσό, προσαυξάνεται αθροιστικά κατά 20% (900€) για κάθε μέλος.

Γ) Για άτομα με ειδικές ανάγκες (ΑΜΕΑ) με αναπηρία 67% και πάνω ή με ασθένεια που αποδεικνύεται από φορέα συμβεβλημένο με τον ΕΟΠΥΥ το ποσό προσαυξάνεται κατά 50% (2.250€).

Δ) Για ανέργους το ποσό προσαυξάνεται κατά 10% (450€) για κάθε άνεργο μέλος.

Ως εισόδημα θεωρούμε το πραγματικό και όχι το τεκμαρτό ή φορολογητέο εφόσον το τεκμαρτό είναι ένα σπίτι και ένα αυτοκίνητο.